**Historie**

**Boliga Gruppens historie**

Boliga.dk gik i luften den 11. januar 2007 med en mission om at skabe gennemsigtighed på boligmarkedet.

Boliga var således det første site i Danmark, der samlede alle boliger udbudt til salg ét sted og gjorde det muligt at søge på udbudte boliger på et kort, se prisnedslag og liggetider på boliger, der er udbudt til salg.

Siden er der kommet flere og flere features på sitet, der klæder landets boligkøbere på, inden de træffer den endelige beslutning: Der er blandt andet fri adgang til BBR-oplysninger om samtlige boliger i Danmark og gratis adgang til salgspriser på handlede boliger siden 1992. I dag kan man også se, hvordan solen rammer grunden, om der er risiko for oversvømmelse - og om der er støjgener eksempelvis fra trafik i nærheden.

Allerede i 2007 var Boliga.dk delvist ejet af Boliga Gruppen, der dengang hed Euroinvestor.com. Virksomheden har gennem tiden lanceret og opkøbt flere sites med relevans for boligmarkedet.

Blandt andet købte koncernen tvangsauktionssitet Itvang.dk og senere også tvangsauktioner.dk. Ligesom Boliga i 2013 lancerede Boliga Selvsalg, der giver boligejere og andelshavere mulighed for at sætte deres bolig til salg selv.

Efterfølgende er virksomheden udvidet med afdelingen Boliga Tilstandsrapport, der formidler pakkeløsninger med de rapporter, der benyttes ved en bolighandel, og den alternative låneformidler UdenomBanken. UdenomBanken formidler boliglån til danskere, der ikke kan få et boliglån i deres eget pengeinstitut.

I sommeren 2018 blev Boliga Gruppens finansielt-orienterede sites solgt fra for at fokusere forretningen mod boligmarkedet. Det var også i denne forbindelse, at virksomheden skiftede navn fra Euroinvestor.com til Boliga Gruppen.

2019 bød på en gennemgribende opdatering af sitet Boliga.dk - og et velkommen til DinGeo.dk, som blev opkøbt af Boliga i oktober. DinGeo er Danmarks største opslagsværk inden for geodata - og bidrager således til danskernes boligjagt med mange vigtige informationer om blandt andet nabolaget og områdets sundhed.

Seneste skud på Boliga-stammen er Boliga Skøde, der hjælper landets boligkøbere og sælgere med at få udarbejdet og tinglyst salgets juridiske dokumenter, så bolighandlen kan erklæres for endelig. Sitet blev lanceret i november 2019.

**Teaser**

**DinGeo.dk**

Danmarks største opslagsværk inden for geodata. Sitet bidrager til danskernes boligjagt med vigtige informationer om lokalområdet og oplysninger om specifikke boliger.

**Gå til side** <https://www.dingeo.dk>

**Boliga Skøde**

Boliga udarbejder skøder på en ny, digital platform - og hjælper således landets købere og sælgere med at få deres bolighandel tinglyst.

**Gå til side LINK**